

**PROIECT CNFIS-FDI-2021-0112**

**PROCES VERBAL**

Încheiat astăzi 20 octombrie 2021 cu prilejul atelierului cu tema:

**SOLUȚII DE FINANȚARE PENTRU IMM-uri OFERITE DE CEC BANK**

Invitat: ROMICĂ ADAM, Director sucursala CEC BANK BACĂU

Prezenți: Mironescu R., Florescu D.

 43 studenți și cadre didactice

Miercuri 20 octombrie 2021, pe platforma Microsoft TEAMS, ora 19 a avut loc primul atelier din grupa celor 2 cu scopul de a cunoaște manageri și oameni de afaceri locali și regionali.

Primul atelier a fost coordonat de d-na Roxana Mironescu și l-a avut ca invitat pe lector dr. ec. Romică Adam, director Sucursala CEC BANK Bacău.

Discuțiile au fost deschise de Mironescu Roxana, președinte SAS și director de proiect FDI 2021 care a evidențiat rolul antreprenoriatului în aceste zile încărcate de evenimente deosebite legate de pandemia de coronavirus.

 Invitatul workshop-ului, dl. Adam a arătat că CEC Bank face parte din istoria românilor încă din 1864. În cei aproape 160 de ani de istorie, oamenii au reinventat banca și au ținut pasul cu vremurile, de la libretele de economii care se regăseau în fiecare familie, la banca din prezent, care oferă servicii adaptate nevoilor tuturor, fie că este antreprenor sau persoană fizică. În prezent, CEC Bank este o bancă universală, care deservește atât persoanele fizice, cât și antreprenorii și companiile în cele peste 1000 de sedii, cea mai extinsă rețea teritorială din România.

*"CEC Bank: banca românilor. Cea mai lungă tradiție, cea mai extinsă rețea. Operațiuni curente: plăți/transferuri, curs valutar avantajos, depozite cu dobânzi atractive. Servicii aici: ATM (bancomat) 24/7, automate pentru plăți Credite: Nevoi personale, Noua Casă și ipotecare. CEC Bank - Oriunde ai fi, suntem lângă tine."*

În cea de a doua parte a discuției, invitatul a abordat pe larg soluțiile de finanțare propuse

de banca pe care o conduce pentru sectorul întreprinderilor mici, mijlocii și a start-up-urilor

arătând că aceasta sprijină orice inițiativă locală, care demonstrează că are sorți de izbândă:

1. ***Pachetul online de cont bancar Start Up LOCALNICII***: un pachet de servicii complete pentru start-up-uri, cu ZERO costuri în primul an. Se poate obține 100% online.
2. ***Credite IMM Invest pentru activitatea curentă***:
	1. *Credite pentru microîntreprinderi* (până la 9 salariați, cifră de afaceri anuală netă sau active totale sub 2 milioane de euro): Suma maximă: 500 000 lei; Garanția statului: 90%; Durata creditului: 36 luni; Dobânda: ROBOR 3M+2,5%
	2. *Credite pentru întreprinderi mici* (până la 49 salariați, cifră de afaceri anuală netă/ active totale de până la 10 milioane euro: Suma maximă: 1 000 000 lei; Garanția statului: 90%; Durata creditului: 36 luni; Dobânda: ROBOR 3M+2,5%
	3. *Credite pentru investiții IMM INVEST* (până la 250 de salariați, cifră de afaceri anuală netă sub 50 milioane euro, active totale sub 43 milioane euro: Suma maximă: 5 000 000 lei; Garanția statului: 80%; Durata creditului: 36 luni; Dobânda: ROBOR 3M+2,5%.
3. ***Credite de investiții IMM Invest***: Credite pentru întreprinderi medii/cu capitalizare medie: Suma maximă: 10 000 000 lei; Garanția statului: 80%; Durata creditului: 72 luni; Dobânda: ROBOR 3M+2%.

CEC Bank continuă să-și consolideze poziția de piață și raportează rezultate financiare solide în primul semestru din 2021: profit net preliminar de 208,4 milioane de lei, în creștere cu 13% față de perioada similară a anului trecut și peste nivelul prevăzut în buget. CEC Bank și-a continuat creșterea prin atragerea de noi clienți și acordarea de finanțări în principal sectorului privat, activele băncii crescând cu 7,7% de la începutul anului, până la 44,4 miliarde de lei – nivel record. CEC Bank continuă să se modernizeze și digitalizeze și lansează pachetele de cont curent ce pot fi accesate 100% online de către IMM-uri și PFA-uri. Noile pachete sunt disponibile în magazinul virtual al CEC Bank – CEC\_IN - și pot fi accesate de la distanță, cu semnătură electronică calificată și fără niciun drum la bancă. În plus, CEC Bank este prima instituție care permite deschiderea de conturi online și pentru companiile cu structură de acționariat complexă: respectiv acționari persoane juridice rezidente și / sau persoane fizice rezidente în Uniunea Europeană.

Alte informații: https://www.cec.ro/imm-invest